paragraph_text: Liga je reorganizirana 1919. godine a zajedno s drugim revolucionarnim skupinama činila je Komunističku partiju Njemačke. Rosa Luxemburg i Karl Liebknecht su bili sudionici Spartakističkog ustanka u Berlinu. Ustanku se brutalno suprotstavila njemačka vlada na čelu s Friedrichom Ebertom uz pomoć ostataka njemačke carske vojske i desničarskih paravojnih trupa, Freikorpsa. Do 13. siječnja, ustanak je ugušen. Karla Liebknechta i Rosu Luksemburg su oteli vojnici Freikorpsa, i odveli ih u hotel Eden u Berlinu gde su ih mučili i ispitivali par sati, prije nego što su ih pogubili i njihova tijela bacili u kanal 15. siječnja 1919. godine.